VANHEMPAINYHDISTYS RUMPU 23.10.2023

MUISTIO

Muistiossa nuolella merkityt kohdat ovat keskustelussa nousseita huomioita.

**Ylämyllyn koulun kuulumisia kertoivat rehtorit Antti Ikonen ja Maarit Nummila.**

**Ajankohtaista koko koulussa:**

* Koko koulussa on hiljattain toteutettu Hyvinvointikyselyt ja niiden tuloksia puretaan parhaillaan. Kouluille on tarjolla useita malleja, joilla lisätä turvallisuutta ja ehkäistä kiusaamista. Toimiva malli on se, johon oppilaat, opettajat ja koulun henkilökunta sitoutuvat. Hyvinvointikysely on Meidän koulun malli käsitellä turvallisuuteen ja hyvinvointiin liittyviä huolia.
* Hyvinvointi on myös 7.12. pidettävän yhteisöllisen opiskeluhuoltoryhmän palaverin aihe. Aihelistalla ovat mm. Hyvinvointikyselyn tulokset.
* Lasten oikeuksien viikko tulossa 20.–26.11.2023, siihen liittyvää ohjelmaa ollaan järjestämässä yhdessä koulunuorisotyön kanssa.
* Koululta viritellään nykyistä tiiviimpää yhteistyötä Liperin Yrittäjien kanssa. Yhteistyön tarvetta on esimerkiksi 8. ja 9.:lk:n TET-paikkoja varten ja se tukisi koulun yrittäjyyskasvatusta.
* Sähkörööki ja nikotiinipussit ovat valitettavan yleinen ja inhottava vaiva. Yläkoululla on puntaroinnissa, olisiko mahdollista hankkia savusensoreita vessoihin. Nikotiinituotteiden käyttöön liittyy myös kauppaa oppilaiden kesken. Jos tällaista tulee ilmi kotona, toivottavaa on, että vanhemmat ovat yhteydessä kouluun ja / tai suoraan poliisin Ankkuritiimiin.
* Yläkoululla on puhuttu ulkovälitunneista. Koulu on suunniteltu niin, että ulkovälitunteja ei ole. Kodeista on tullut toivetta mm. vanhempainilloissa, että ulkovälitunnit otettaisiin käyttöön. Henkilökunnan kanssa käydyissä keskusteluissa on päädytty, että ulkovälitunnit otetaan kokeiluun. Todennäköinen toteutustapa on, että oppilaat olisivat yhden välitunnin päivässä ulkona.
* Alakoulun haaste on, että se toimii vanhoissa tiloissa, joissa olisi akuuttiakin tarvetta mm. kalusteiden uusimiselle. Kunnan tämänhetkisessä taloustilanteessa ei ole kuitenkaan mahdollisuuksia uusiin investointeihin ja on tyytyminen entisiin kalusteisiin ja talon sisäiseen kierrättämiseen.

**Tiedossa olevia uudistuksia vähän pidemmälle lähitulevaisuuteen:**

* Koulun ja kodin yhteistyötä halutaan kehittää yhdessä vanhempien kanssa. Vanhempia kutsutaan osallistumaan työskentelyiltapäivään ti 6.2.2024 klo: 14:30-15:30. Toiveissa olisi, jos löytyisi n. 12 innokasta osallistujaa. Työskentelyn pohjaksi toivotaan vanhemmilta kirje: millaista yhteistyötä toivotte koululta, minkä tyyppisiä vanhempainiltoja jne. Yhteisen kirjeen voisi tehdä Rummun kokouksessa yhteistyönä. Työskentely toteutettaisiin pienissä porinaryhmissä, joihin osallistuu vanhempien lisäksi opettajia ja koulun henkilökuntaa. Keskustelun ohjaajana toimivat koulun kehittämistiimin jäsenet ja vanhempien kirjoittama kirje toimii siinä virikkeenä. Vanhemman rooli on toimia ryhmän jäsenenä ja tuoda keskusteluun kodin ja vanhemman näkökulmaa. Kodin ja koulun välistä yhteistyötä kehitetään käytyjen keskustelujen pohjalta.
* à ajatusten ja kirjeen aiheiden koontikanavana voisi hyödyntää luokkien vanhempien wappiryhmiä. Kirjeen ‘kirjoittamiseen’ kävisi aikataulullisesti hyvin seuraava Rummun kokous ma 8.1.2024.
* Martinlaakson koulussa kehitettyä Martinlaakso Crew -mallia ollaan tuomassa Ylämyllyn kouluun, jolloin siitä tulee Y-Crew. Mallin idea on, että koulun vanhimmista, ysiluokkalaisista, valikoituu porukka, joka toimii uskottavina esimerkkeinä nuoremmille, siitä kuinka toimia välituntitilanteissa. He voivat olla puolivirallisia viestintuojina ja mielipidevaikuttajia, jopa väliin menijöitä, joiden toimintatapa on tukarien ja verson välimaastosta. Tavoitteena on, että nykyisistä kaseista kutsutaan keväällä sopivia henkilöitä toimimaan Y-crewn jäseninä ensi syksystä alkaen.
* Ruotsin-kielen opetussuunnitelmaan tuli päivitys, joka vaikuttaa koulun valinnaisaineisiin. Jatkossa ruotsia opiskellaan myös seiskalla kaksi tuntia viikossa nykyisen yhden tunnin sijaan. Nykyiset seiskat valitsevat vielä puolivuotisen valinnaisen kahdeksannelle luokalla, mutta lukuvuonna 2024-2025 seiskaluokkalaisten tvt-valinnainen muuttuu pakolliseksi ruotsiksi ja kasiluokan puolen vuoden valinnainen muuttuu yksivuotiseksi lv. 2025-26. Näin valinnaisainetuntien määrä pysyy oppilaiden yläkouluaikana samana.
* Koulukuvausta on hoitanut Ylämyllyn ala- ja yläkoululla kaksi eri yritystä vanhojen sopimusten pohjalta. Tämän lukuvuoden jälkeen sopimuskausi päättyy ja koulukuvaus kilpailutetaan uudestaan.
* Liperin kunnalla on talous- ja ikäluokkahaasteita, jotka vaikuttavat suoraan Ylämyllyn koulun toimintaan. Vuoden päästä yläkouluun on tulossa isoin ikäluokka aikoihin, n. 160 oppilasta. Lisäryhmiä ei kuitenkaan perusteta, vaan ryhmäkoko nousee hieman. Alakoulussa vastaavasti ikäluokat pienevät rajusti. Ensi lukuvuonna on aloittamassa hieman yli 60 oppilasta.

**Kuulumisia Opiskeluhuoltoryhmän turvallisuusaiheisesta kokouksesta:**

* Alakoulun oppilaskunnan hallituksen jäsenet kertoivat heitä huolestuttavista ilmiöistä, joita ovat mm. Huono käytös, kuten kiusaaminen ja kiusaamistilanteiden kuvaaminen, kiroilun lisääntyminen ja haistattelu. Välituntisin metsäalueilla ei ole tarpeeksi valvontaa, jossa oppilaat ovat sääntöjen vastaisesti puhelimilla. Liikenne huolettaa, erityisesti Patteriston tien päässä oleva jyrkkä ja kapea alamäki.
* Yläkoulun oppilaskunnan hallitus oli teettänyt kyselyn asioista, jotka huolettavat turvallisuudessa. Esiin nousi mm. ruuhkaisuus välituntialueilla, sähkötupakointi ja kiusaaminen.
* Jenna Korhonen ja Miia Nivala toivat palaveriin nuorisotoimen huomiota
	+ Nuorten keskuudessa on yleistynyt ilmiö, jossa häpeälliseen tilanteeseen joutuneita videoidaan ja pyritään hakemaan porukkaa seuraamaan tilannetta sen sijaan, että autettaisiin.
* luvatta kuvattujen videoiden levittäminen tiktokissa: niistä kannattaa aina tehdä ilmianto eteenpäin, rikoksen tuntomerkkien täytyttyä suoraan viranomaisille
	+ Walkers-auto on puolivuotta Liperin nuorisotoimen käytössä, sitä voi kutsua omallekin kylälle ja seurata instassa auton liikkeitä.
	+ Nuoriso liikkuu isoissa porukoissa, suurimmillaan 50-60 nuorta voi olla kerrallaan koolla, jolloin yhdessä oleminen yltyy herkästi muita häiritseväksi.
	+ Yhteistyötä viritellään BurgerKingin ja Shellin kanssa ongelmallisen käyttäytymisen hillitsemiseksi

àvanhempienkin tulisi huolehtia kotiintuloajoista, onko esimerkiksi 12-vuotiaan paikka ”kylillä” iltamyöhillä

* Sähkötupakointi:
	+ bisnes kukoistaa netissä
	+ vapettamista rahoitetaan mm. näpistyksillä

-->päihdetyö olisi järkevä aloittaa jo alakoulussa

**Keskustelusta nousseita aiheita ja ajatuksia**

Onko Ylämyllyn koulussa keskustelua älylaitteiden käytön vähentämisestä opetuskäytössä? Tekoäly tulee haastamaan valtavasti oppimista ja sen ominaisuudet kehittyvät hurjaa vauhtia.

* peruskoulussa kirjat ja älylaitteet kulkevat rinnakkain
* yläkoulussa chromebookit ovat kaikilla oppilailla ja niiden käyttö on säännöllistä, osassa oppiaineista on käytössä e-kirjoja ja e-tehtäväkirjoja, enemmistöstä kuitenkin painettu kirja
* alakoulussa laitekantaa on vähemmän, jolloin käyttöäkin on vähemmän

Toinen mistä maailmalla puhutaan, on liikunnan lisääminen koulupäivään. Millaisia käytäntöjä meidän koulussa on?

* liikuntaa on 2-3 tuntia viikossa
* Pitkien välituntien lisääminen lisää myös liikuntaa, Jyrin yksikössä niiden käyttöönotto on ollut kuljetusteknisistä syistä hankalaa
* toiminnallisuus tunneilla
* koulumatkojen kulkeminen pyörällä tai jalkaisin lisäisi myös merkittävästi päivittäistä liikkumista

Perheillä voisi olla tarvetta yhteiselle tekemiselle, muualla käytettyjä ideoita:

* + haastekisa ruuduttomasta ajasta perheen kesken,
	+ nepsy-tori vanhempainillan toteutuksessa
	+ kiinnostavat asiantuntijat vetävät isompienkin vanhempainiltaan väkeä
	+ toiminnallista tekemistä koulujen juhlissa, vanhempainilloissa
	+ oppilaslähtöistä ohjelmaa, matalalla kynnyksellä

Lapset tarvitsevat turvallisia rajoja. Yhteistyö on paras tae vaikuttaa nuorten ajatusmaailmaan. Koulu yksin ei voi kääntää kehityksen kelkkaa.